  Наталья Тетерина Туэ Ува ёросын ортчись «Гербер» элькун шулдыръяськонлы репетициос 15-тӥ куартолэзь бере кутскозы. Ачиз праздник 16-тӥ инвожое Пекшур гурт вӧзын ортчоз. Радъясь комитетлэн кенешонэзлы йылпумъянъёсъя со сярысь ивортодэтъя «Удмуртия» агентстволы ёрос администрациысь Лулчеберетъя но егитъёсын ужан политикая управленилэн кивалтӥсез Марина Головизнина ивортӥз. Солэн кылъёсызъя, Герберлэн сценариез бордын бадӟым элькун праздникъёсын ужась режиссёр Павел Поздеев тырше. Нош ёросын та дыре тросгес саклык ужрадлэн вылтусэзлы висъяське. Сценарийлэн радлыкез но оформление пумысен малпанъёс сярысь ми кенешим. Али со бордын ужаськом. Нош пырак сценарийя 15-тӥ куартолэзь бере пумиськом, куке 9-тӥ Куартолэзез ортчытом. Соку сценарийя но репетициосъя вераськом Марина Головизнина, Ува ёросысь Лулчеберетъя но егитъёсын ужан политикая управленилэн кивалтӥсезРадъясьёс верамъя, Герберлэн туэ пусэз — герберсяська луоз, нош темаез — воршудъёс. Та нуналлы тодмо ни, кыӵе костюмъёс вуроно но мар лэсьтоно, эскизъёс дасесь. Элькунысь коньдон вуэм бере, вань ужъёс быдэстэмын луозы, шуэ Марина Головизнина. Тодэ вайытом, элькун Герберез ортчытон интыез Ува ёросын кылем арын шуркынмонэ бырйизы.  Тегъёс: Ува Удмуртия Гербер удмуртъёс Мерлык праздникъёс  